kardosdrur/scandi-wiki huggingface dataset:
Inha Babakova

Inha Babakova (, født Inha Butkus () 26. juni 1967) er en tidligere højdespringer, der repræsenterede Sovjetunionen og senere Ukraine. 

Babakova opnåede sit første store internationale resultat, da hun vandt bronze ved VM 1991 som repræsentant for Sovjetunionen. Sine senere resultater opnåede hun alle som repræsentant for Ukraine. Hun vandt igen bronze ved VM 1995, hvor hun nåede over 1,99 m. Senere samme år opnåede hun sit bedste resultat nogensinde, da hun ved et stævne i Tokyo nåede over 2,05 m.

Hun deltog for første gang ved OL i 1996 i Atlanta, hvor verdensrekordholderen, Stefka Kostadinova fra Bulgarien, var favorit. Babakova sprang 1,93 m i kvalifikationsrunden, hvilket var nok til at sende hende i finalen. Her klarede hun alle højder i første forsøg op til og med 2,01 m, en højde som blot to andre deltagere også klarede: Kostadinova og grækeren Niki Bakogianni. Disse to kom også over 2,03 m, hvilket Babakova ikke kunne matche. Da Kostadinova som den eneste også sprang 2,05 m, var medaljerne fordelt med guld til bulgareren, sølv til Bakogianni og bronze til Babakova.

Babakova vandt sølv ved VM 1997 og nåede sit bedste placeringsmæssige resultat, da hun blev verdensmester i 1999. Ved OL 2000 i Sydney blev hun nummer fem, mens hun ved VM 2001 sikrede sig sin sidste internationale medalje, da hun vandt sølv. Hun deltog sidste gang ved OL i 2004 i Athen, hvor hun blev nummer ni.

Hun har derudover også vundet to VM-sølvmedaljer (1997 og 2001) og en VM-bronzemedalje (1993) indendørs.

Referencer

Eksterne henvisninger 
  

Højdespringere fra Sovjetunionen
Højdespringere fra Ukraine
Deltagere for Ukraine ved sommer-OL 1996
Deltagere for Ukraine ved sommer-OL 2000
Deltagere for Ukraine ved sommer-OL 2004
Atleter ved sommer-OL 1996
Atleter ved sommer-OL 2000
Atleter ved sommer-OL 2004
Olympiske bronzemedaljevindere fra Ukraine
Medaljevindere ved sommer-OL 2004
Chaunté Lowe

Chaunté Lowe (født Chaunté Howard 12. januar 1984) er en amerikansk atletikudøver, der især har opnået gode resultater i højdespring. I denne disciplin har hun en personlig rekord på 2,05 m, hvilket er nordamerikansk rekord. Hendes bedste internationale resultater er en sølvmedalje ved VM i atletik udendørs i Helsingfors 2005 samt en bronzemedalje ved indendørs-VM i Doha 2010.

Højdespringere fra USA
Susann Müller

Susann Müller (født 26. maj 1988 i Saalfeld) er en tysk håndboldspiller som spiller højre back.

Hun begyndte med at spille håndbold i 1. SSV Saalfeld. Susann Müller fik debut på det tyske A-landshold den 18. oktober 2007 mod Japan i Rotterdam. Få dage før Europamesterskaberne 2010 i Danmark havde hun i alt spillet 68 kampe og scoret 220 mål for nationalmandskabet. I sommeren 2010 skiftede hun til SK Aarhus, efter hun havde spillet i HC Leipzig siden 2003.

Susann Müller er gift med håndboldspilleren Nina Müller som hun spillede sammen med i SG BBM Bietigheim

Referencer

Eksterne henvisninger 
 Susann Müllers spillerprofil  på HC Leipzigs hjemmeside.

Håndboldspillere fra Tyskland
Håndboldspillere fra SK Aarhus
Håndboldspillere fra HC Leipzig
Håndboldspillere fra Győri Audi ETO KC
Carlo Thränhardt

Carlo Thränhardt (født 5. juli 1957) er en tidligere højdespringer, der repræsenterede Vesttyskland. Hans bedste resultater kom indendørs, hvor han satte tre verdensrekorder, og hans personlige rekord på 2,42 m er fortsat det næstbedste resultat i verden.

Udendørs nåede Thränhardt over 2,38 m, hvilket fortsat er tysk rekord. Hans bedste konkurrenceresultat var en sølvmedalje fra indendørs-EM i 1981 i Grenoble.

Højdespringere fra Vesttyskland
Ivan Ukhov

Ivan Sergejevitj Ukhov ( ; født 4. april 1986) er en russisk højdespringer.

Ukhov var oprindeligt diskoskaster, men skiftede til højdespring i 2004, og efter et år havde han forbedret sin personlige rekord fra 2,10 m til 2,30 m. Hans personlige rekord lyder nu på 2,38 m udendørs, mens han indendørs har præsteret 2,39 m, en rekord sat i Moskva 2009, hvilket gør ham til verdens sjettebedste højdespringer indendørs (delt). 

I konkurrencer er Ukhovs bedste resultater en guldmedalje fra indendørs-VM i Doha 2010, guld fra indendørs-EM i Torino 2009 og i Paris 2011 samt en sølvmedalje fra udendørs-EM 2010 i Barcelona. Han deltog i OL 2012 i London, hvor han var en af favoritterne. I kvalifikationsrunden var han en af fem atleter, der kom over 2,29 m, hvilket var tilstrækkeligt til at give finaleadgang. I finalen kom otte af de fjorten deltagere over 2,29 m, men kun Ukhov og amerikaneren Erik Kynard kom over 2,33 m. Ukhov kom efterfølgende også over 2,36 m og 2,38 m, mens Kynard ikke nåede videre, hvorpå Ukhov fik guld, mens Kynard fik sølv og Derek Drouin fra Canada og Mutaz Essa Barshim delte bronzemedaljen.

I februar 2018 afgjorde Sportens Voldgiftsret imidlertid, at Ukhov havde overtrådt dopingreglerne, hvilket betød, at alle hans resultater fra 16. juli 2012 og tre år frem blev annulleret, hvorfor han fik frataget sin OL-guldmedalje. I november 2021 bekendtgjorde IOC, at Kynard i stedet fik guldmedaljen, mens Drouin og Barshim delte sølvet.

Referencer

Eksterne henvisninger 

Højdespringere fra Rusland
Deltagere for Rusland ved sommer-OL 2012
Personer fra Tjeljabinsk
Kartesisk produkt

I matematik er det kartesiske produkt af to mængder A og B, mængden af alle par (a,b), hvor a ∈ A og b ∈ B. Det kartesiske produkt noteres

For eksempel vil det kartetiske produkt af mængderne {1,2} og {3,4} være

.

Således er det kartesiske produkt ikke kommutativt (medmindre de to mængder er ens), da rækkefølgen af parrenes elementer byttes om, hvis produktet tages i omvendt rækkefølge.

Mængdelære
Binære operationer
Dietmar Mögenburg

Dietmar Mögenburg (født 15. august 1961 i Leverkusen) er en tysk tidligere højdespringer, der blev regnet for en af verdens bedste i 1980'erne og blandt andet vandt OL-guld i 1984.

Sportskarriere 
I 1979 var Mögenburg nummer et på verdensranglisten og tangerede verdensrekorden (sat af Jacek Wszola dagen forinden) med 2,36 m i maj 1980. Han var derfor klar til at stille op til OL 1980 i Moskva, men da Vesttyskland fulgte den amerikanskledede boykot af legene, kom han ikke med.

Han var tysk mester alle årene 1981-1985 og igen 1987-1990. I 1982 opnåede han sit hidtil største internationale resultat, da han blev europamester.

Ved OL 1984 i Los Angeles var han og de øvrige vesttyske atleter med, og han klarede uden problemer 2,24 m i kvalifikationen og var dermed klar til finalen. Fire deltagere, herunder Mögenburg, klarede 2,31, men kun tyske Mögenburg og svenske Patrik Sjöberg klarede 2,33 m, og da sidstnævnte ikke kom over 2,35 og Mögenburg gjorde dette, blev det tysk guld, mens Sjöberg vandt sølv, og verdensrekordholderen på den tid, kinesiske Zhu Jianhua fik bronze.

Han var igen med ved OL 1988 i Seoul, men her måtte han nøjes med en sjetteplads, og ved sit sidste OL, i 1992 i Barcelona, hvor han stillede op for det genforenede Tyskland, klarede han ikke kvalifikationshøjden til finalen.

Indendørs havde Mögenburg også stor succes, og han vandt adskillige tyske mesterskaber og europamesterskabsmedaljer i denne variant. Han vandt også VM-sølv indendørs i 1989. I 1985 satte han indendørs verdensrekord med 2,39 m, en rekord der holdt næsten to år.

Han modtog flere priser for sine præstationer, blandt andet Silbernes Lorbeerblatt i 1980.

Senere karriere og privatliv  
Mögenburg studerede sportsmanagement. Han blev gift med den norske længdespringer Kristin Gussgard Gran og bosatte sig i Norge. Parret har to børn, der som forældrene er gode atleter; således blev sønnen Jonas Mögenburg norsk mester i længdespring i 2008, mens datteren Katarina har vundet flere norske mesterskaber i højdespring.

Referencer

Eksterne henvisninger 

Højdespringere fra Vesttyskland
Personer fra Leverkusen
Deltagere for Vesttyskland ved sommer-OL 1984
Deltagere for Vesttyskland ved sommer-OL 1988
Deltagere for Tyskland ved sommer-OL 1992
Olympiske mestre fra Tyskland
Aiguille du Midi

Aiguille du Midi er en bjergtinde i Mont Blanc-massivet i De franske Alper med en højde på 3.842 m.o.h. Bjergtindens navn Aiguille du Midi kan oversættes til "Middags-nålen". Navnet har den fået fordi solen er direkte over tinden ved middagstid, når man betragter den fra Chamonix i Arve-dalen.

Til toppen af bjerget går en svævebane, Téléphérique de l'Aiguille du Midi, som blev bygget i 1955, og som i 20 år var den svævebane i verden, der nåede højest op. Svævebanen er stadig indehaver af rekorden som den højeste vertikale stigning for en svævebane, fra 1.038 m.o.h. til 3.777 m.o.h. En tur fra Chamonix til toppen af Aiguille du Midi, en stigning på 2.739 højdemeter, tager ca. 20 minutter.

Fra Aiguille du Midi går en anden svævebane tværs over isbræen Glacier de Geant til Point Helbronner (3.466 m.o.h.) på den italienske side af Mont Blanc-massivet. Fra Point Helbronner går der en svævebane til Entrevés, en by nær Courmayeur i Aostadalen i Italien.

Galleri

Kildehenvisninger

Eksterne Henvisninger 

 Hjemmeside om bl.a. Aiguille du Midi 

Bjerge i Alperne
Chamonix
Mont Blanc
Bjerge i Frankrig
Ralf Sonn

Ralf Sonn (født 17. januar 1967 i Wennheim) er en tysk tidligere højdespringer. Hans personlige rekorder lyder på 2,39 m indendørs, sat i Berlin 1991, samt 2,34 m udendørs, sat i Stuttgart 1993. Hans bedste internationale konkurrenceresultat er en bronzemedalje fra indendørs-EM i Genoa 1992.

Eksterne henvisninger 

Højdespringere fra Tyskland
Steve Smith (atletikudøver)

Steve Smith (født 29. marts 1973 i Liverpool) er en engelsk tidligere højdespringer. Som 19-årig i 1992 tangerede han junior-verdensrekorden med 2,37 m, hvilket han aldrig senere overgik. Præstationen er fortsat britisk rekord. Indendørs lyder hans personlige rekord på 2,38 m.

Smith er tredobbelt britisk mester, og han har deltaget i adskillige internationale konkurrencer, hvor hans bedste resultat er er sølvmedalje fra EM i Helsingfors 1994 samt bronzemedaljer fra OL 1996 i Atlanta, VM i Stuttgart 1993 samt indendørs-VM i Toronto samme år.

Atleter fra England
Systofte Kirke

Systofte Kirke ligger i landsbyen Systofte ca. 4 km NØ for Nykøbing Falster (Region Sjælland).

Eksterne kilder og henvisninger 

 Systofte Kirke på KortTilKirken.dk
 Systofte Kirke på danmarkskirker.nationalmuseet.dk (Danmarks Kirker, Nationalmuseet)

Kirker i Guldborgsund Kommune
Kirker i Lolland-Falsters Stift
Kirker i Maribo Amt
Nassau Point-brevene

Nassau Point-brevene, er fire breve skrevet af Albert Einstein som han sendte til USAs præsident Franklin Delano Roosevelt, umiddelbart før og under starten af anden verdenskrig.

Brevene udtrykker Einsteins bekymring over det daværende våbenkapløb, hvor han blandt andet advarer Roosevelt om mulighederne for at konstruere og producere en ny type bombe med ekstrem sprængkraft

Einstein antyder også at den tyske regering er i gang med at konstruere samme type bombe.

Se også 
 Manhattan Project

Ekstern henvisning og kilde 
 Albert Einstein's Letters to President Franklin Delano Roosevelt, fotokopier af originale breve

USA under 2. verdenskrig
Brevsamlinger
Mt. Scopus

Mt. Scopus (, , ; , , ) er en bjergtop i det nordøstlige Jerusalem. Bjerget ligger langt udenfor det israelske område ifølge FN's delingsplan for Palæstina fra 1947, imidlertid indtog IDF store dele af Østjerusalem, herunder det område, som fredsplanen kaldte Corpus separatum, under den arabisk-israelske krig, og ved etablering af Den Grønne Linje ved våbenstilstanden i 1949 kom bjerget til at ligge som en FN-beskyttet israelsk eksklave på Vestbredden, der var en del af Jordan.

I dag betragter Israel, i modsætning til folkeretten, officielt området som en del af byen Jerusalem. Det hebraiske universitet i Jerusalems største campus er placeret på Mt. Scopus.

Billedgalleri

Eksterne henvisninger 

 Jerusalem Photos Portal - Mount Scopus

Bjerge i Jerusalem
Israels geografi
Palæstinas geografi
Palæstinas historie
Teenage Dream

Teenage Dream er det andet studiealbum af den amerikanske pop-sangerinde Katy Perry. Det udkom den 24. august 2010 i USA, hvor det efterfølgende debuterede som #1 på den amerikanske albumhitliste, Billboard 200. Albummet har affødt singlerne, "California Gurls" (featuring Snoop Dogg), "Teenage Dream", og "Firework", som alle har ligget #1 på singlehitlisten, Billboard Hot 100. Det er første gang i 11 år at en kvindelig kunstner har haft tre #1-singler i træk fra samme album, siden R&B-sangerinden Monica havde i 1999.

Ifølge Metacritic, som udregner en pointsum på baggrund af omtaler fra musikkritikere, har Teenage Dream fået et gennemsnit på 52 ud af 100 point, baseret på 19 anmeldelser, hvilket indikerer "blandede og gennemsnitlige anmeldelser". Albummet har ligget i top 10 i 20 lande, og har solgt platin i Australien, Canada, New Zealand og Storbritannien.

Teenage Dream blev nomineret til en amerikansk Grammy Award for årets album, ligesom singlerne "California Gurls" og "Teenage Dream" blev nomineret til henholdsvis "Best Pop Collaboration with Vocals" og "Best Female Pop Vocal Performance".

Trackliste

The Complete Confection 
Genudgivelsen af albummet fik undertitlen "The Complete Confection" og blev udgivet den 22. marts 2012. Albummet indeholder hele Teenage Dream'''-udgivelsen, samt tre remix (E.T, Last Friday Night (T.G.I.F.) og en akustisk version af The One That Got Away). Derudover er der tre nye sange der ikke kom med på den originale udgave, heriblandt Part of Me, samt de to helt nye sange Wide Awake og Dressin' Up.

 Hitlister og certifikationer 

 Standardudgave 
 Hitlister 

 Årslister 

 Certifikationer 

 Genudgivelsesversion 
 Hitliste 

  I Storbritannien blev The Complete Confection kombineret med den originale placering på listen for Teenage Dream, hvilket sendte albumet tilbage på en sjetteplads i ugen for udgivelsen.
  I New Zealand blev The Complete Confection kombineret med den originale placering på listen for Teenage Dream, hvilket sendte albumet tilbage på en 13. plads i ugen for udgivelsen. I ugen med den 16. juli, hoppede The Complete Confection op på tredjepladsen og ugen efter på andenpladsen.

 Referencer 

 Eksterne henvisninger 
 Teenage Dream'' på Metacritic

Album fra 2010
Katy Perry-album
Album fra 2012
Bar-Ilan-universitetet

Bar Ilan universitetet אוניברסיטת בר אילן er et internationalt anerkendt universitet, der ligger i Ramat Gan, nær metropolen Tel Aviv i Israel. Det blev grundlagt i 1955 og tæller i dag over 30.000 studerende – dette inkluderer dog højskoler, som drives af universitetets bestyrelse, men som ikke har rang af universiteter.

I 2009 blev det offentliggjort, at et institut for lægevidenskab skal åbnes i Tzfat, en by i det nordlige Israel.

Ekstern henvisning og kilde 
 Officiel hjemmeside for Bar-Ilan-universitetet 

Universiteter
Bygninger, konstruktioner og anlæg i Israel
Etableret i 1955
Wolf-Hendrik Beyer

Wolf-Hendrik Beyer (født 14. februar 1972 i Düsseldorf) er en tysk tidligere højdespringer. Hans personlige rekorder lyder på 2,33 m indendørs samt 2,38 m udendørs. Han har vundet flere tyske mesterskaber, og internationalt er hans bedste konkurrenceresultat en bronzemedalje fra indendørs-EM i Paris 1994

Eksterne henvisninger 

Højdespringere fra Tyskland
Personer fra Düsseldorf
El Al

El Al Israel Airlines er Israels største flyselskab. Det blev grundlagt i 1948, samme år som staten Israel blev oprettet. 

I dag har El Al ruter til Nord- og Sydamerika, Europa, Asien og Afrika. Af bemærkelsesværdige destinationer kan bl.a. nævnes Cairo og Amman, der som bekendt er hovedstæder i lande, der tidligere har angrebet Israel, men med hvilke der i dag foreligger fredsaftaler.

El Als hub er Ben Gurion International Airport, der ligger uden for Tel Aviv.

Flyflåde

Tidligere flyflåde

Referencer

Eksterne henvisninger 
 El Al's officielle hjemmeside 

Flyselskaber fra Israel
Tel Aviv
Matt Hemingway

Matt Hemingway (født 24. oktober 1972) er en amerikansk tidligere højdespringer. Hans personlige rekord indendørs lyder på 2,38 m. I konkurrence er hans bedste resultat en sølvmedalje fra OL 2004 i Athen.

Højdespringere fra USA
Bølgefunktion

Den kvantemekaniske bølgefunktion er den måde, en partikel beskrives på i kvantemekanikken som formuleret med Erwin Schrödingers ligning. Bølgefunktionens værdier er generelt komplekse, og bølgefunktionen er således ikke målbar i sig selv, men den kan relateres til partiklens sandsynlighedstæthedsfunktion  ved Born-relationen:

hvor  er bølgefunktionen, og  er den komplekst konjugerede bølgefunktion. Hvis bølgefunktionen er en funktion af koordinaten , er sandsynligheden  for at finde partiklen mellem punkterne  og  givet ved arealet under  i det område:

Dette står i modsætning til klassisk mekanik, hvor partiklen kun har én mulig position.

Det samlede areal under  er 1

svarende til 100 % sandsynlighed for at finde partiklen. For bølgefunktionen gælder dermed tilsvarende:

Bølgefunktionen kan altså bruges til at beregne forventningsværdien af en observabel. For positionen  er forventningsværdien  - dvs. den gennemsnitlige værdi, hvis flere partikler i samme tilstand måles - givet ved

eller bare

Denne sidste omskrivning kan dog ikke gøres for alle observable. Generelt repræsenteres en observabel  af en operator , der virker på bølgefunktionen. Forventningsværdien er altså givet ved denne formel

for enhver observabel.

Referencer

Se også 
 Bølgefunktionens kollaps

Kvantemekanik
Jaroslav Rybakov

Jaroslav Vladimirovitj Rybakov (født 22. november 1980) er en russisk højdespringer, der har opnået en række store resultater ved internationale konkurrencer. Blandt disse resultater kan nævnes guldmedaljen ved VM 2009 udendørs i Berlin samt indendørs 2006 i Moskva. Desuden er han guldvinder fra EM i München 2002, og han har vundet flere sølv- og bronzemedaljer ved VM, EM og OL. Hans personlige rekorder lyder på 2,35 m (udendørs) samt 2,38 m (indendørs).

Højdespringere fra Rusland
Tømrerbi

Tømrerbien (Xylocopa violacea) er et insekt i bifamilien. Den bebor træværk eller træer og har derfor navnet tømrerbi eller træbi.

Eksterne henvisninger 

 Xylocopa violacea
 Honey monster: watch out for the violet carpenter bee

Bier
Fasevinkel

Fasevinklen betegner en forskel, evt. forsinkelse mellem to signaler. Fænomenet kan bedst beskrives med et eksempel:

Hvis en elektrisk spændingsforskel, der vel at mærke er vekselspænding, dvs. ændrer sig som en sinuskurve, måles (fx med et voltmeter over en resistor), vil der formentlig være en "forsinkelse" mellem tidspunktet, hvor vekselspændingen fra strømkilden er den højeste, og det tidspunkt, hvor der registreres den største modstand over resistoren.

Eftersom begge funktioner (vekselspænding som funktion af tid og samme over resistoren) kan beskrives som sinuskurver, kan de let sammenlignes. Forsinkelsen, som beskrevet ovenfor, giver dog anledning til en difference mellem argumenterne til sinusfunktionerne, og det er netop denne difference, der betegnes "fasevinklen".

Elektromagnetisme
Vinkel
István Tóth

István Tóth (født 6. september 1963 i Ungarn – maj 2011) har hævdet at være verdens mindste mand på 65 centimeter og han vejer 22 kilo..
Han hævder at være bekræftet af Guinness World Records. István Tóth døde i Maj 2011 48 år gammel.

Referencer 

Verdensrekordindehavere
Personer fra Ungarn
Æterlegemet

Æterlegemet er i forskellige esoteristiske eller spirituelle kredse anset som værende en del af et felt af farvede energier, som omgiver mennesket og andre levende væsener, også benævnt auraen. Det æteriske legeme er den første eller laveste felt af "energier". Æterlegement følger menneskets krop og rækker ca. 5 cm ud fra kroppen. Æterlegements funktion angives således at modtage energi fra solen og æterisk energi fra fødevarer, og herefter fordele disse energier til resten af legemet og andre lag i auraen. 

Esoterik
Okkultisme
Spiritualitet
Pseudovidenskab
Sonata Arctica

Sonata Arctica er et power metal-band fra byen Kemi i Finland. Bandet blev grundlagt i 1996 under navnet Tricky Beans. Senere blev navnet til Tricky Means, og i 1999 blev det til Sonata Arctica.

Power metal
Metalgrupper fra Finland
La Niña

La Niña alternativt El viejo og Anti-El Niño er El Niños modstykke og betyder på spansk pigen. Fænomenet efterfølger sædvanligvis El Niño og er en forstærkning af normalforholdene.

Fænomenet opstår, når vindene fra Stillehavet mod Australien blæser stærkere og mere påholdende end normalt. Mere vand føres mod Australiens kyst, hvorefter en kraftig skydannelse opstår. Konsekvensen bliver, at det australske kontinent samt Sydøstasien og Oceanien får betydeligt mere nedbør end normalt, mens dele af Sydamerika får tørke. Temperaturen på visse steder ændres med omkring en halv grad i middeltemperatur.

Fænomenet varer oftest omkring et halvt år, men perioder op mod to år har forekommet.

Se også 
 El Niño
 El Niño sydlige oscillation

Kilder 

 Geographica – Atlas och uppslagsverk över världens folk och länder, Könemann 2003 (Tyskland) , red: Gordon Cheers,  (p.28. kapitel Jorden – klimat

Meteorologi
Linus Thörnblad

Carl Linus Thörnblad (født 6. marts 1985 i Lund) er en svensk højdespringer. Hans personlige rekorder lyder på 2,34 m (udendørs) og 2,38 m (indendørs). I internationale konkurrencer har han opnået en sølvmedalje ved EM i Birmingham 2007 samt en bronzemedalje ved indendørs-VM i Moskva 2006.

Eksterne henvisninger 
 Personlig hjemmeside 

Højdespringere fra Sverige
Alina Astafei

Alina Astafei (født 7. juni 1969 i Bukarest) er en tidligere højdespringer, der først repræsenterede Rumænien, fra 1995 Tyskland. Hendes personlige rekorder lyder på 2,01 m (udendørs) og 2,04 m (indendørs). Hendes bedste resultater i internationale konkurrencer omfatter en sølvmedalje fra OL 1992 i Barcelona, sølvmedalje ved VM i 1995 og bronze ved VM i 1997 samt guldmedalje ved indendørs-VM i Barcelona 1995.

Eksterne henvisninger 
 

Højdespringere fra Rumænien
Højdespringere fra Tyskland
Personer fra Bukarest
Olympiske sølvmedaljevindere fra Rumænien
Medaljevindere ved sommer-OL 1992
Anna Tjitjerova

Anna Vladimirovna Tjitjerova ( ; født 22. juli 1982 i Jerevan, Armenske SSR, Sovjetunionen) er en russisk højdespringer. Hendes personlige rekord er 2,04 m både indendørs og udendørs. Hendes bedste internationale resultater omfatter en guldmedalje ved indendørs-EM i Madrid 2005, sølvmedaljer ved VM i atletik i Osaka 2007 og Berlin 2009 samt en bronzemedalje ved OL 2008 i Beijing.

Højdespringere fra Rusland
Personer fra Jerevan
Karlsborgs fæstning

Karlsborgs fästning på Vanäs odde i Vättern påbegyndtes i 1819 for at virkeliggøre den  såkaldte centralforsvarsidé. Det oprindelige navn var Vanäs fästning og stedet valgtes af Baltzar von Platen i forbindelse med  bygningen af Götakanalen. Kanalbyggeriet startede i Forsvik, 7 km nordvest for Vanäs. 

Fæstningen er et af Nordeuropas største bygningsværker og er hovedsageligt opført i kalksten fra Omberg. På grund af mindskede bevillinger varede det til 1870 før fæstningen fungerede, og først i 1909 var den helt færdig. For at kompensere for den artilleritekniske udvikling byggedes i begyndelsen af  1900-tallet Vabergets fästning 5 km mod vest for at beskytte fæstningen. Meningen var, at regering og centrale ledelsesfunktioner i tilfælde af angreb mod riget skulle trække sig tilbage til denne fæstning midt i landet. Selv Riksbankens guldreserve skulle beskyttes i fæstningen i urolige tider.

Byen Karlsborg vokset op omkring fæstningen. Det var fra begyndelsen hovedsageligt et boligområde for personel ved fæstningens virksomheder, men den voksede op til en by, også i kraft af Götakanalen som går gennem byen. Siden fæstningen udgik af krigsorganisationen i 1918, har den blandt andet været garnison for Göta signalregemente (S 2) og siden 1984 også for Livregementets husarer (K 3). Ved fæstningen lå tidligere en ammunitionsfabrik. Det tidligere fabriksområde bebygges nu med boliger.

I 1935 blev Karlsborgs fæstning et statsligt bygningsmindesmærke. Særlig seværdig er Garnisonskirken. Den er en del af den centrale bygning, "slutvärnet". Garnisonskirken ligger på anden sal  over Fæstningsmuseet. Kirken var tænkt som plenumsal for riksdag og regering i urotider. I loftet hænger en lysekrone af bajonetter.

Eksterne henvisninger

Karlsborgs Turism AB
Karlsborgs Fästningsbilder 2008 

Fæstningsanlæg i Sverige
Bygninger, konstruktioner og anlæg i Västra Götalands län